Дзіцячаму дому сямейнага тыпу Герасёвых летам споўніцца 4 гады. Вячаслаў Віктаравіч і Вера Пятроўна выгадавалі дваіх сваіх дзяцей. Сыну Яну зараз 19 гадоў, дачцэ Настассі — 23 гады, яна замужам, мае сваё дзіця. Менавіта з Насці ўсё і пачалося: пасля школы яна паступіла ў каледж на спецыяльнасць “Мадэльер скураных вырабаў”, і аказалася, што працэнтаў 30 дзяўчат, якія вучацца з ёй, выхоўваюцца ў дзіцячых дамах або замяшчальных сем’ях. Некаторыя з іх прыходзілі да Насці ў госці, пазнаёміліся з яе бацькамі.